Cesarhanmun/geonobi-data huggingface dataset:
地名: 廣州 (京畿道, 府)
年: 1664.0

○廣州
              楮子島私奴先與同里世玄角力, 不勝怒, 刺殺世玄, 里人縛之, 世玄妻任生, 痛夫非命, 卽手刀先以復讎。 刑曹啓曰: "妻復其夫之讎, 律無可擬, 而可旌之烈, 足掩可誅之罪。 律稱祖父母父母爲人所殺, 而子孫擅殺行兇人者, 杖六十, 其卽時殺者, 勿論夫妻, 乃三綱之一, 與子孫爲祖父母父母復讎, 少無異同。" 遂以杖六十奏當, 上曰: "旣已登時殺死, 則杖六十之律, 似非當律。 勿論。"

○廣州
              楮子島私奴先, 與同里世玄角力, 不勝怒, 刺殺世玄。 里人縳之, 世玄妻任生, 痛夫非命, 卽手刃先以復讎。 刑曹啓曰: "妻復夫讎, 律無可擬。 而可旌之烈, 足掩可誅之罪。 律稱祖父母、父母爲人所殺, 而子孫擅殺行兇人者, 杖六十, 其卽時殺者勿論。 夫妻, 乃三綱之一, 與子孫爲祖父母、父母復讎, 少無異同, 遂以杖六十奏當。" 上曰: "旣已登時殺死, 則杖六十之律, 似非當律, 勿論。"

○上御熙政堂, 引見大臣及備局諸宰, 議定金壽恒所陳北路弊瘼。 領相鄭太和, 以李尙眞疏所陳刑獄事, 啓曰: "右相許積, 今雖在大臣之位, 詳知首末, 使之仍爲句管疏決之事, 似當矣。" 上許之。 積曰: "臣當與刑曹堂上一人, 同議稟處矣。" 上曰: "卿薦可與共事者。" 積曰: "承旨中有可與同事之人, 而近侍故不敢請矣。" 上曰: "誰也。" 積曰: "承旨金始振、金壽興二人, 可合矣。" 上曰: "然則雖在承旨, 往來察任宜矣。" 太和曰: "李尙眞疏中, 請設局, 而不必設局, 備局或闕內公廨, 亦可矣。" 上許之。 太和又以尙眞疏中, 各司奴婢、內奴婢身貢蕩滌事, 仰稟曰: "逃故懸錄者, 若許蕩滌, 則多失奴婢, 此甚難便矣。" 積曰: "考其案籍, 父母妻子皆逃亡者, 則實爲逃也, 不然則乃詐稱逃也。" 上曰: "已令諸道査覈, 成冊至後, 就其中指徵無處者, 甲辰以上, 幷蕩滌可也。" 積以刑曹判書吳挺一, 身被彈劾, 不得行公, 請遞差, 上從之。 太和曰: "臣於頃日, 陳達宮人選擇時作弊之事矣, 自上出其犯罪者于刑曹, 此擧甚善矣。 然宮中大小事, 宜無不關稟於上, 而今此選擇宮人之事, 聖上未及知之, 臣竦然而驚。" 上曰: "此命令初不直出, 故未及知之耳。" 蓋選擇之命, 自大妃殿出也。 守禦使金佐明曰: "忠州鎭及春川、鐵原兩鎭, 雖屬山城, 臨急徵發, 不如本府之民兵, 臣意則廣州一府, 依江都例, 竝除雜役, 悉以男丁, 專屬山城則似好矣。" 太和曰: "此言然矣。 雜役雖不可盡爲蠲免, 如有身役之類, 幷令移屬則似當矣。" 左相洪命夏曰: "自扈衛廳各衙門軍官以下, 諸軍役、軍保之類, 皆可許屬也。" 御營大將柳赫然曰: "臣則曾以此爲慮, 御營軍在廣州者, 不籍於行伍, 而皆分隷於標下, 今雖移送不難矣。" 上曰: "自各衙門軍官以下, 各樣有身役者, 皆專屬山城, 自該曹詳具其數, 書啓可也。" 佐明又曰: "益山郡守洪琂, 以守令捉致營將率人, 其罪不但罷職。" 上曰: "拿推。" 大司諫南九萬, 以請寢摘發監司、守令營造之命, 連啓, 太和亦陳其不可, 上曰: "予意固惡其貪墨而有是命也, 前日擧行條件中, 此一款勿出可也。" 九萬又曰: "自上遇災警動, 將大有爲, 而竊觀近日擧措, 亦未有大革弊政, 爲生民經遠之利者, 所謂恐懼修省者, 不宜止此。 方今弊政之宜先釐正者, 無過於貢案之淆亂。 曾在先朝, 有改定貢案之命, 而遷延廢閣, 猶襲舊弊。 貢案元非祖宗舊制, 且不切於用而貽弊於民者甚多, 今若改定, 則民必蒙惠, 一番變通, 有何難乎?" 上謂大臣曰: "此言何如? 事若可行, 則行之何難?" 九萬曰: "非時難得之物, 代以時物, 各就所産, 而定其名目, 或一物散在各邑者, 量加合幷, 均節多寡, 裁度貴賤, 去取得當, 增減合宜, 則無損於實用而可紓民力, 其爲惠澤, 豈是除一賦減一役之比哉? 雖大同設行之處, 若能善變, 則貢物之價, 自減矣, 其價旣減, 則其收米, 又可以量減矣, 豈無利及民生者乎? 請令大臣、重臣, 會議僉詢, 亟改貢案。" 上曰: "令廟堂稟處。" 九萬又啓曰: "先進之引後輩, 固宜先施以禮敬, 自世衰俗偸以來, 諸各司若有新入之官, 則或稱罰禮, 或稱免新, 責徵酒肉, 益務豊侈, 至有代納銀、布, 以當酒食之債, 此豈非衣冠之羞辱乎? 文官之四館, 武官之內三廳, 此弊尤酷, 推而上之, 無處不然, 至於吏胥、皂隷, 從而效尤, 罔有紀極, 不可不痛加禁斷, 以滌舊汚。 請各司新入之官, 免新、罰禮等事, 一切禁斷, 如有所犯, 以受賂論。" 上曰: "雖不可以受賂論, 自今以後, 一切痛禁。" 九萬又啓曰: "抄擇宮女事, 方欲陳達, 而大臣已言之矣。 古規以各司下典選入, 而今則以良女抄擇, 請自今以後, 使刑曹依法典, 抄入下典而別監、宮婢等, 私出勒抄之事, 一切禁斷。" 上曰: "三醫司外, 令刑曹擇入。" 九萬又啓曰: "黃海道戊午年渡遼軍人及丁卯、丙子戰亡士卒, 自兵曹至今徵布。 凡死於王事者, 宜有旌表恤孤之典, 而非徒不然, 乃反徵布於沙場之白骨, 死者奚罪哉?" 太和曰: "誠有此事。 若不蕩滌其闕額, 則難祛此弊。" 九萬曰: "取見文書, 則戊午、丙ㆍ丁戰死者三百餘人, 請竝蕩滌。" 上曰: "令兵曹査出未充定闕額之數, 以稟。" 九萬又啓曰: "頃入闕內, 聞後苑中有聲, 問之則曰: ‘元子出入時, 別監輩誦眞言, 此其眞言之聲也。’ 元子乃太平百世之本, 敎之當如王季之敎文王, 而今乃以左道示之, 恐或有目濡耳染之患也。" 上曰: "雖是不可而宮中自前有此事。" 九萬曰: "旣知其非, 不爲宜矣。" 上曰: "不爲何難?"
地名: 廣州 (京畿道, 府)
年: 1670.0

○大司諫沈梓、司諫沈攸、正言吳斗憲等啓曰: "近來驛路凋弊, 奴婢貢布, 多歸於察訪之私用。 各驛重記, 亦無營門拘檢之事, 察訪之貪鄙者, 益無所懲懼。 請今後察訪遞歸時, 一依各邑例, 驛中重記, 使之輸送于監司, 永爲定式。" 又啓曰: "利仁察訪趙元陽, 以廣州白徒, 因將官仕滿, 授東班正職, 人器不稱, 官方淆亂, 請汰去。" 上皆從之。 元陽以廣州千摠, 雖有久勤調用之擧, 外方將官調用者絶少, 而元陽乃吏判趙復陽之親戚, 故梓等疑復陽循私濫擬, 有此啓。 其後復陽陳疏自列, 梓以被復陽分疏, 重損臺體引避, 攸亦以同參其啓引避。 斗憲以不知廣州將官久勤調用, 曾有事目, 而論啓欠詳引避。 正言金德遠, 請出梓、攸, 遞斗憲, 從之。 復陽不自安, 又連章乞免, 上不許。
地名: 廣州 (京畿道, 府)
年: 1675.0

○以李沃爲副校理, 睦昌明爲修撰, 吳挺昌、柳命賢爲副修撰, 權愈爲獻納, 閔宗道爲平安道觀察使, 朴信圭爲廣州府尹, 李壽慶爲正言。 沃, 觀徵之子, 鼠面狐容, 暗邪不測, 眞天生小人也。 薄有詞華, 少登第, 嘗出入宋時烈之門, 事之以師, 每稱爲程、朱道學, 班、馬文章, 書尺往復甚多。 以四幅紙, 請受行身、從仕要語, 辭極諂侫。 以時烈所贈之語, 刻之圖章, 謂人曰: "此先生之所訓, 欲佩服終身。" 及是, 沃雀躍而起, 首先攻斥無餘力, 人痛其心術之巧慝。 己卯士禍之作, 有黃季沃者, 救趙光祖, 號哭被囚、 已而叛附袞、貞, 疏請殺光祖等, 而猶愧前後所爲之不同, 暗擦季之一畫爲李。 中廟見其疏以爲, 公論出於草野, 遂賜光祖死。 李沃以功爲別坐, 仍以李沃行世, 此萬古邪人之罔極者也。 至是趙世煥作詩, 有前後東方生李沃, 斯文厄會奈何天之句, 一時傳誦, 沃黨惡之, 竟中之以事。 西人旣敗, 吳挺昌勢地, 將先沃入銓, 沃忌之, 誑許穆, 以挺昌陞掌令, 以掌令品高, 不得屈拜銓郞, 而穆迂甚, 不解政格故也。 時輩咎穆, 穆曰: "李沃敎我。" 其黨以沃爲李卨。
                【仁祖朝有金卨者, 欲亟入銓, 嗾人誣在右者, 事露被竄。】
              
              昌明之祖長欽, 在昏朝爲禮曹參議, 擅撤西宮進供。 父行善, 與賊臣李烓、柳碩, 謀陷金尙憲, 家爲南人骨子, 天性狡險不正。 始與李宇鼎等, 請竄郭世楗, 已而反攻宋時烈, 汲汲如狂人, 謂世濟其惡。 挺昌, 挺緯之弟, 爲人桀驁凶險。 先朝時不肯仕宦, 日與尹鑴相從遊。 以楨、柟之舅, 陰謀秘計, 無不主之, 人甚畏之。 命賢, 穎之子, 穎乃碩之從弟。 碩、穎與賊烓爲死友。 命賢回邪無行, 少爲福昌君
              楨婢夫, 嘗醉入楨妻臥內, 爲楨所覺曳出之。 後登魁科, 過楨乞與其婢相見, 楨出示命賢, 偶舞極觀而歸。 至是爲許積家臣, 與兄命堅、命天, 每夜與積妾子堅會宿, 與聞謀計, 人以爲許家三子。 命天爲碩螟蛉, 亦登魁科, 城府陰沈, 其凶戾如碩, 人皆側目。 愈奸細人也。 爲修撰, 當金壽興被罪, 與趙根箚救甚力, 俄而背之, 攘臂時論, 人惡其反覆。 宗道妖邪奸回無行人也。 赴關西, 日聚妓女, 令唱歌詞曰: "國恤雖不得作樂, 歌詞則何可不爲也?" 西路人莫不唾鄙。 其父家設宴, 選歌妓, 騎撥上送。 外方之妓, 非豐呈, 則不得上, 其僭越類此。 其叔黯爲咸鏡監司, 叔姪相約, 欲會兩界間較勝妓樂, 有故未果, 以爲大恨。 時當艱虞, 乃以西北鎖鑰, 付諸宗道, 黯猖披無識, 縱其貪淫。 廟堂之不恤國事, 乃至於此, 識者痛之。 信圭父啓榮, 黨附柳碩, 以金尙憲不從下城, 構成罪案, 至請圍置之律, 以此不容於公議。 以宮官入瀋, 與胡人交易物貨, 手自論價, 胡人亦唾鄙。 信圭雖少有幹才, 麤悖無檢, 不以士夫自處。
地名: 廣州 (京畿道, 府)
年: 1688.0

○癸未/命旌士人李塤妻邊氏之閭, 邊氏, 廣州人也, 事舅孝, 夜家奴拔刃入室中, 欲剚其夫, 邊氏以身翼蔽救之, 鄕里聞于官, 其子上言, 有是命。
地名: 廣州 (京畿道, 府)
年: 1690.0

○乙亥/引見大臣備局諸宰, 領議政權大運曰: "守禦使李宇鼎、廣州府尹李萬元, 俱是新授之官, 守禦廳及本府所掌, 今當有區別傳授之擧。 其間多有相議處置事, 宇鼎宜使往來山城矣。" 上許之。 大運曰: "守禦使雖有緩急, 元非隨駕之任。 不過爲一面保障之地, 不必張大其軍門矣。" 上曰: "異於兩軍門, 不必張大也。" 大運曰: "明日是監試設場之日, 世降俗末, 科後必有嘵嘵之談, 此皆試官不能公正之致也。 今日試官落點後, 使之招致政院, 嚴加警飭, 此後若復有不謹之弊, 摘發重究, 則孰不惕念耶?" 上曰: "予固欲如此, 而大臣又此陳達, 當依爲之。" 大運曰: "頃日大司憲李玄逸收議, 以誌文之改撰埋安爲未安, 有刻石立碑之語, 而不可更擧祖宗朝巳停之事, 宜改撰誌文, 付之史官, 書諸史冊。" 上從之。 大運曰: "故監司李溟翼子端標之妻朴氏, 十五歸李氏, 甚得婦道。 不幸端標, 以奇疾, 客死他鄕。 朴氏聞訃, 殮殯諸具, 手自經紀, 送于喪次, 卽自刎, 家人急救活之。 朴氏又食毒草不死。 又自投深井者再, 自縊殯次者一, 而猶不得死。 又自高投下, 體無完膚, 父母守之, 使不得遂志。 自是水漿不入口, 轉益毁敗, 臨絶呼婢, 取衰麻着而扶起, 向其夫靈筵, 四拜訖, 奄然就盡。 時年十九, 其貞烈之節, 合有旌褒。" 上命旌閭。
地名: 廣州 (京畿道, 府)
年: 1691.0


              
                
                  
                    〔○〕
                  
                
              以廣州府設爲防禦營獨鎭, 如水原例, 仍兼守禦副使之號。 摠察守禦廳軍校之居本州者, 使防營中軍, 兼察營將之任。 本府田稅大同米千石, 限五年, 一半則留作軍餉, 一半則劃給官需。 且以各司奴婢在境內者三十口, 許屬本府。 皆因守禦使李宇鼎與府尹金夢陽, 相議請于朝, 而大臣權大運啓施之。 先是, 以丙丁扈從武士, 設局付料, 名以局出身。 其後又許訓局軍卒出身之入屬, 額數漸繁。 初凡七局, 每局百人, 間因有闕勿補, 減爲三局, 而每局各止四十餘人。 至是, 大臣權大運、訓將李義徵等, 白其事。 上謂勢將自罷, 事有可惜, 令三局各限五十人, 試才許屬。
地名: 廣州 (京畿道, 府)
年: 1706.0

○陽城私奴千伊、長湍士人柳載元, 以母病斫指, 孝行表著, 道臣以聞, 又以廣州故參判任有後孝行, 狀聞。
地名: 廣州 (京畿道, 府)
年: 1728.0

○假都事等爲拿張欽等, 到陽城, 爲賊所逐, 逃還。 上招問其同行捕盜部將李行彬, 對曰: "初四日馳到欽所居, 村舍一空, 捉其婢夫徐愛龍, 問欽去處, 以爲: ‘往會陽城
              九萬里
              權書房家。 仍率愛龍馳往九萬里近處越望前峰, 則人之聚會者, 揮白旗皷譟而罵。 近前則矢丸交下, 故不敢入, 罔夜上來。’ 訓局斥候將校, 亦來告, 賊徒或稱二百名, 而馬軍百名, 步軍百名云。 時, 急書之上, 已二日, 尙不知賊情虛實, 及是, 上下驚動。 領議政李光佐言: "此時, 上若驚動, 衆心無以鎭安。" 上曰: "予欲鎭定, 而卿陳有備無患之說, 予今始服, 卿周密也。" 遂命招諸將臣議之, 以摠戎使金重器兼巡討使, 朴纉新差中軍, 命出征。 重器請徵兵五道, 待其至, 自將陣東城外, 先遣纉新, 率禁衛軍, 往水原, 收本鎭兵, 還陣江上, 以禦賊。 大司諫宋寅明言其非計, 遂寢諸道徵兵, 只發畿邑兵。 且請急遣纉新, 留鎭水原討賊。 上召纉新, 慰諭遣之。 又遣守禦從事官李壽益, 同廣州府尹金尙奎發兵守南漢, 以趙儼爲管城將, 守北漢。 命閉都城門, 只開興仁、崇禮門及西小門。

○賊思晟就拿, 至京。 思晟, 素以才稱, 發送金吾郞後, 朝廷深以爲慮。 平山府使沈埈捉思晟人, 得上思晟家書, 皆細瑣婦女語。 上喜以爲, 無足憂。 果就捕。 上御仁政門, 親鞫。 上曰: "汝官至閫帥, 國家待汝不薄, 何所不足, 作此凶逆?" 思晟供: "湖南、嶺南賊徒繁盛, 而沈維賢、朴弼顯爲謀主, 募得勇敢士, 交通三南, 賊徒人多傳播, 臣意終不探得實情, 任其所爲, 果或作亂, 則人民塗炭, 宗社危亡, 臣欲探實告變。 先入賊黨, 與弼顯、世弘深交, 問其同心者, 則只言沈維賢、李有翼、李河等, 而其餘十餘人, 只道其姓, 不言其名。 其中無將才, 畢竟聚軍後, 使臣爲將。 臣赴平營後, 十二月旬望間, 龍仁居安熀與龍仁賊鄭世亂受弼顯書, 稱以推奴來。 一夕熀言: ‘鄭生有綠林盜百餘名, 若有數百兩銀子, 可募三四百人。’ 臣初入其黨者, 欲探其賊數而已, 元無多得之意, 故答 ‘以庫儲零星, 不可擅用, 二三月間, 當有捧債之銀, 多募賊徒後, 地名及名數書報, 則當優送,’ 終不給一錢銀, 只給錢兩木疋。 三月初六日, 韓世弘來傳, ‘湖南盜近千名, 嶺南幾至數千, 若有添補之事, 則亦足以擧事。 願得白銀五六百兩。’ 臣言: ‘庫儲已竭, 債亦未捧, 不得許給。 而募得已久, 人言可畏, 斯速歸去。 以某邑某人攻某處事, 指揮, 仍資送銀兩。 而群盜或聚一處, 則漏泄非難, 各各部分, 乘夜入于某邑, 則邑民不敢出防, 入邑之後, 只取還穀犒饋軍兵, 不殺邑倅。 不殺一民, 不奪民財, 勿怯婦人, 則民皆喜而無怨。 久留一處, 監ㆍ兵使、營將領兵問罪, 則以烏合之卒, 不可抵當, 諸營兵未到之前, 乘夜先往, 有若前日群盜作賊之形, 則追不能及矣。 山郡則藏於山谷, 江邊則聚于海島, 擧事之日, 合兵爲便。’ 云。 指敎者雖臣, 而臣之意, 群盜萬餘名, 雖爲盡捉, 不可一一殺之, 況聚在一處, 則不用民兵之前, 捉得未易。 先定部分, 知其募聚之領將後, 別定京衙門捕盜軍官伶俐者, 調發營將之兵, 捕得他處所在之盜, 領將輩則除去之, 軍卒等則按其軍籍, 使所居邑, 別爲伺察, 則群盜雖不盡殺, 自可弛患。 官至宰列, 冒恥設計, 出宰外閫, 旣無同事之人, 不卽探知狀聞之前, 被人所告, 竟歸惡逆之科, 豈不冤痛? 鄭世允, 初, 不給銀, 嶺南之事, 若如前日世允之事, 則事歸空虛, 必將取禍, 故姑循人情, 軍服次給於任瑞虎, 婚需給於李有翼。 安樞則以啓請軍官, 數月隨行, 還歸時依例帖給, 而與賊交通與否, 知不得。 臣身爲平兵, 豈無銀貨? 而世允之求銀, 不過數十兩, 世弘之所求, 不過五六百兩, 一錢銀終不出給。 其意之不在於多得群盜, 而費財可知。" 刑一次, 思晟又供: "掛書、凶檄之事, 臣實不知, 李思百元無下來臣營之事。 梁命夏爲此事, 來臣營, 韓世弘爲有翼、弼顯輩所送, 而世弘今在聞慶, 命夏在靑坡, 思百在利川, 李思弼逃走之日, 無所通之事, 在前亦無同謀之事。 湖南賊, 世允主之, 嶺南賊世弘主之, 命夏不過聚廣州、抱川等地家僮輩, 而各有主者, 而無將領。 南人、小北, 皆入其中, 世弘南人, 命夏小北, 而渠等言親舊間往來云矣。 世允起兵時, 通于嶺南曰: ‘事急矣, 請相救。’ 以自中有欲告變者故也。 世弘言: ‘世允迂闊, 到處言說, 故事將漏泄。’ 使臣急速起兵, 臣以吾將坐而待死爲答。 世弘以爲: ‘求救於嶺南, 而日字不可及期, 且雖使發兵, 兵必不赴, 又必見殺於手下兵。’云。" 以烙刑施威, 思晟供: "前年六月間, 臣與弼顯及世弘, 會議於墨洞
              弼顯庶弟朴萬戶家。 世弘以爲: ‘驪州、利川、廣州親舊, 同謀十餘人。’ 云, 而其時或言其姓, 不言其名, 而蓋相議時, 各有所親, 而不以此人所親, 言及於彼人, 他日事或泄, 而以爲無憑面質之計。 故十餘人未能知得矣。"

○庭鞫。 問辛孝祖, 供: "觀奎輩有魁首大將, 砥平
              南壽彦, 乃觀奎妹夫, 觀奎與壽彦, 爲舟師大將, 聚驪江所泊船隻, 御駕若幸南漢, 則爲衝破之計, 其言藉藉。 井邑縣監睦重衡, 有謀逆之意, 其繼子兒名光遠, 在驪州, 其生父, 卽睦天齊, 與平兵李思晟, 爛熳相議, 賊變出後, 光遠聞其父爲湖南賊大將而上來, 下去井邑, 中道還來。 壽彦之事, 臣聞之於胤祖子景龜。 三月十三日, 臣暮往胤祖家, 冊上有如手指大片紙, 拆封而不糊, 復合其封上, 書木香二錢。 臣開見, 則非木香, 乃松明枝一介, 心以爲怪。 復詳看裹書紙, 則明是觀奎筆跡, 初行曰: ‘竹根欲爲採送, 而日暮未果, 明當採送。 昨聞嶺奇淸與嶺事, 期於必成, 俄見砥書, 期信未能的知, 可鬱。 此札送于廣州
              任生處, 以探期信如何?’ 云云, 不書姓名。 期信云者, 其後思之, 期者, 似是日期, 信者, 似是信地也。 其傍又有堅封書一度, 書面曰: ‘靑田
              趙進士候狀, 廣津
              任生員旅所入納, 臣未及開見, 而主人出來, 故佯若不見而退坐。 此雖非南壽彦之文跡, 而俄見砥書云者, 可知壽彦之書抵觀奎也。 十四日曉, 光遠率其奴三名, 與其生父天齊, 入後浦里中胤祖家, 而臣適到胤祖家。 臣初豈知光遠作行之由? 怪問其早動, 則光遠父子, 哂而不答, 臣累度强問之, 則景龜在傍, 謂臣曰: ‘隱諱於叔無益, 吾當言之。 井邑縣監, 爲湖南賊大將上來, 與平兵約會。"
地名: 廣州 (京畿道, 府)
年: 1730.0

○二更, 領議政洪致中、藥房提調尹淳請對引見。 致中曰: "近來事變雖多, 未有如此變異事也。 以下敎觀之, 果非偸竊, 驚心何可盡達?" 上曰: "此事甚怪, 卿等何以盡知? 向時闕中, 有騷屑, 以爲怪物出入。 予以此告于東朝曰: ‘此必有自外入送者, 誠非細憂, 今乃斯得幸矣。’ 今日予獨笑曰: ‘向來餘孽, 猶有存者。 以本府鞫事見之, 情狀旣露, 又有此事, 誠難堪矣。’ 昨日適無公事, 至三更不寐, 自外忽有夜驚, 問之, 有盜自內班院跳出, 被捉究問, 則幾盡吐實。 蓋廣州有凶逆餘孽, 使小宦之得罪者, 作內應, 幸而發覺。 以此見之, 則京中無賴輩, 必有同事者。" 淳曰: "渠獨入來耶?" 上曰: "然矣。 門闥、殿閣, 無不遍行, 其黨使竊弓房火藥, 故作此事, 旣使凶女埋凶, 猶爲不足, 又欲衝火, 厥漢輩之心, 去而益甚。" 致中曰: "戊申逆變, 至今心不能定, 今又有闕內行凶之變, 其驚痛, 非比戊申。 決非一二宮婢所爲, 必有在外指揮者, 道昌出後, 果得疑端矣。" 淳曰: "此必踰越宮墻而入矣。" 上曰: "鄭思恭何許人也?" 致中曰: "卽思孝孽弟。 道昌徑斃事, 到今綻露矣, 交奸世貞, 仍與順正交通, 可疑之端, 旣與相符, 思恭亦似有端緖, 意外又有此事。 凶逆何代無之, 而安有如此事乎?" 上曰: "思恭怪漢矣, 向來亦入秋曹矣, 李東赫, 睦政丞之外孫云。所謂睦政丞, 誰也?" 致中曰: "睦政丞, 卽來善, 而東赫, 居在江上, 非睦來善之外孫, 以其外族, 冒稱外孫者也。" 上曰: "其爲人何如?" 致中曰: "爲人虛誕, 家貧故衣食於道昌家, 而代書矣。" 淳曰: "戊申, 臣以監護使下去時, 龍仁、廣州、陽智、竹山、淸州, 則多釀酒, 以待賊軍者云, 而其後出於賊招者, 雖就捕, 不出者尙多矣。" 致中曰: "或聞傳說, 則近來逆黨者, 雖不敢向人道之, 其私語曰: ‘戊申事發覺, 則當死, 而豈是逆耶?’ 臣猶不以爲信, 以今見之, 不悛梟獍之心者多矣。" 上御崇政門, 親鞫罪人崔必雄。 供: "矣身, 與君平及申哨官、殷哨官山城居殷復興ㆍ李六發、京中居世萬ㆍ禾古伊ㆍ周老味ㆍ李武、應松之父名不知者等諸人, 相議于北營後。 在京者, 則世萬爲魁首, 在鄕者則君平爲魁首, 而世萬問矣身曰: ‘汝何爲周流乎?’ 矣身若曰: ‘吾得罪而周流矣。’ 世萬曰: ‘然則得火藥放火, 以釋怨。’ 云云。 世萬以爲: ‘戊申年欲爲賊, 而南泰徵死, 故不得爲之, 與泰徵之奴連結, 欲爲賊。’ 云云。 矣身潛入時, 與世萬、周老味同入。 自武德門墻越入, 而越入時, 互相推挽, 世萬則自門入來。 矣身着白衣, 周老味着天翼, 而矣身則越入後, 潛匿于弓房隅造山凹陷處矣。 北營後謀議時, 世萬等以爲: ‘聽泰徵奴次松之言, 而欲爲此事。’ 使矣身放火時, 渠等亦同入放火爲計。 次松居在南山下云, 洞名則不知。 世萬必知之。 北營相會, 在於今年二月初間, 而會者, 世萬、介助之、周老味、禾古伊及矣身同會, 而坐于貫革場後。 矣身於正月晦間, 見黜於內侍府, 而其後卽與世業等, 相約期會於北營, 李君平、申哨官, 使矣身及周老味, 入去放火, 而渠等則在外觀望云云。 期以四月爲此事, 而昨日入去, 則爲偸火藥之計矣。"

○設鞫于本府。 罪人椷刑問二次, 第四度直招云: "臣之婢貞業曰: ‘吾發一言, 則吾之上典及洞內人, 皆被禍。’ 臣之子世說曰: ‘其言似是, 天海者類, 守命母、必雄母, 貞業一處鉤覈, 則當歷歷告之。’ 上年冬間, 招問貞業則貞業曰: ‘必雄得罪於國, 有怨國之心, 與守命同入闕中放火, 當得寶具, 而自多好事。’ 云云。 自聞此變, 不卽告變之罪, 萬死甘心。 必雄、守命同黨, 卽漢江越邊居黃別將、部洞居南慶山之子兄弟、權瑎養子之同生、朴行義之子、睦天任, 往來松山云。 故訓將李䌖之子、燾島居南夏範、泮儒黃進士、廣州
              李觀濟、金一夔之次子及第者、南小洞
              吳慶增皆入之。 守命母言于貞業曰: ‘會賢坊
              沈判書家富, 入之爲好。 柳䋱之弟亦入之, 南人中稍出頭角者, 皆入之, 貞業與守命相親, 故箇箇知之。 至於放火之計, 則以爲: ‘必雄先入放火, 則闕內必撓亂, 此際率無賴黨六七十名入去, 爲罔測之計, 無賴輩思孝之軍官呂必迪入之, 譯官卞三錫、其子時昌、時和入之, 大興郡守趙隆, 擔當放火, 請由上來, 朱世邦亦欲領率無賴黨李夢燁之子及第者、必迪之四寸必彦, 亦入之。’ 貞業、守命, 丁寧傳說。"
地名: 廣州 (京畿道, 府)
年: 1733.0

○行晝講, 講《禮記》。 領經筵徐命均以江華留守狀請延安吏奴作隊, 勿令兵使巡點, 而蒙允則白川同是江華屬邑, 當令依延安例施行。 特進官朴文秀曰: "延安爲江華兼營將, 領付軍兵於江華, 而還其本邑, 則是延安府使也。 若有監兵使徵兵之事, 則勢當以延安府使擧行。 以此觀之, 吏奴作隊之屬於本道本邑可知, 決非江都所句管者。" 上曰: "吏奴作隊, 守令之手下親兵, 非兵使之所當管攝者也。 兵營巡點, 一切停罷可也。" 命均曰: "日昨行幸時, 有軫念廣州民之敎矣。 甲戌年則蕩減其還上, 而卽今則廣州還穀荐飢之餘, 元數無多。" 上命依甲戌例施行。 文秀因災異陳戒曰: "卽今敎化行歟? 法度立歟? 人才盡收用乎? 士夫有廉恥乎? 生民困矣, 財用竭矣。 下犯上者有之, 妻殺夫者有之, 子弑父母者有之, 是敎化之不行也。 罪犯者, 有勢則免, 無勢則不免, 是法度之不立也。 群下之登庸者, 非輕儇細瑣之類, 則卽茸闒儱侗之人, 苟且彌縫, 薰蕕同器。 古者李鐸論大臣, 而明日卽除吏判, 今則一時推考, 至於絶交。 古無名士乞郡之語, 今則昏夜乞哀, 士夫之無廉恥極矣。 上有深厚之德, 而蠲減之令, 或及於目前, 遐遠之民, 無路上聞, 民生之困極矣。 用道有出無入, 冗費浩繁, 府庫蕩虛, 堂堂千乘之國, 如寒乞兒契闊, 財用之乏甚矣。 三百年宗社, 至于今日而壞了無餘, 後世之視今日, 以臣等爲如何, 而殿下亦將何如耶? 群下之有識者, 皆憂於家而不敢言於朝, 如此而家豈有不亡, 國豈有不亡乎? 殿下無大警動大振作之意, 雖今日所進之言, 敎以留意, 而明日已不行矣。" 上曰: "所言皆切實。 留念之敎, 從此勿爲, 而所陳之弊, 皆由於寡躬矣。"
地名: 廣州 (京畿道, 府)
年: 1734.0

○庚辰/京畿
              廣州人金大賚奴永萬, 咀呪弑大賚及其奴婢凡三十餘人。 大賚之奴世迪以其主及父母皆死於咀呪, 手殺永萬, 自首於官。 監司申昉以聞, 事下刑曹。 刑曹請依律, 杖六十, 上可之。
地名: 廣州 (京畿道, 府)
年: 1754.0

○庚申/王世子行次對。 上召承旨任瑋, 敎曰: "今日次對, 是新年一初之政也。 元良與大臣商確恤民實政後, 承旨來奏。" 左議政李天輔達曰: "聞承旨言, 則俄者有下敎。 聖意藹然於爲民, 而臣等之所以做事者, 以其有方寸也, 而自歲前請賀, 未蒙允許, 故悶迫焦煎, 方寸靡定, 未暇及於廟謨。 聖敎及此, 惶悚罔措。" 王世子曰: "聖敎勤至, 卿等求所以不負聖意者, 深思達之可也。" 天輔曰: "幸逢四百年希有之慶, 環東土數千里, 孰不鼓舞欣戴? 而邸下上奉三殿, 且當此年, 天下之所謂至喜至樂, 我邸下兼有之矣。 然欣喜之心過, 則安逸之意萌, 安逸之意極, 則懈怠之心發, 乃常情所同也。 今年邦慶, 往牒所罕, 此上天眷佑祖宗垂隲之休, 邸下尤宜體念乎此, 而洞屬戰兢, 臨深履薄, 思所以仰答眷佑, 雖一動一靜之間, 操存省察, 勿使怠忽之意, 萌於一念之間焉。" 王世子曰: "可不體念?" 天輔曰: "東萊府使以差倭所贈宴禮單雜物及渡海譯官差送有狀達, 而事係邊情, 不爲狀啓, 政院亦不察而直捧, 該府使及承旨宜竝推考。" 王世子曰: "依。" 天輔曰: "各樣價布減半後, 均廳給代, 旣爲純錢, 其餘一半, 當以純木上納, 而外邑㤼於京司點退, 反以純錢來納, 木、錢不均, 公私俱病。 請自甲戌條爲始, 各軍門、各司價布捧以純木, 或木、錢參半, 而嚴禁各司點退之習。" 王世子曰: "依。" 天輔曰: "各邑糶糴, 多寡不均, 或患不贍, 或至勒分。 雖以畿內言之, 廣州一府之一戶所分, 殆至十餘石, 民不支堪, 作一痼弊, 諸道各邑之如此者, 不知其爲幾處。 請令諸道較量民戶及還穀多寡, 平均移轉于附近之邑, 及今春糶分排變通, 以除其弊。" 王世子曰: "依。" 天輔曰: "太學下齋及四學居齋, 便爲登科捷徑, 故諸生以干囑圖占館堂, 以顔私許入, 不因講記次第, 而冒入者甚多, 請冒入儒生, 一竝出齋, 以昨冬通讀講記, 循次許入。" 大司成李成中曰: "蓋自己未定式以後, 十五年來取才及通讀記, 尙今仍置, 每當齋學有闕, 則名參舊講記者, 竝起紛競, 此館學所以有取捨之謗也。 夫齋學養士, 將以出身事君, 而此等之習甚非培養之道。 夫講記, 不過用於其時見闕而已, 十年仍置, 臨時取捨, 有違科規。 且取才之講, 未必盡考七書, 而通讀之講, 則盡考七書, 故經生盡其才無過於此, 《續大典》亦言, ‘通讀, 準分未入格者, 許入齋學。’ 臣意自今年通讀記, 限明年通讀而用之, 明年通讀後, 棄舊記而用新記, 若不行通讀之年, 則始爲別取才, 然後宿弊可以永除。" 王世子曰: "依。" 天輔曰: "均役設廳, 實出於大朝恤民之至意, 而至於寺奴婢最可矜。 凡民之入於良閑丁者, 或有圖免者, 而一入寺奴婢之案, 則子子孫孫永不得免。 蓋此法出於箕子時, 而末弊至此, 雖有子女, 亦不得婚嫁云。 大朝惻然于此, 嘗敎以 ‘不減其貢, 則其弊難言, 減之則公用難繼’, 救弊之策, 臣亦難於指的仰達, 邸下必令諸臣講究而區畫焉。" 於是, 諸臣各陳己見, 或請自均廳給代而已, 無他矯捄之良策。 任瑋還白於上, 至還穀平均事, 上曰: "似難變通矣。" 至純錢禁斷事, 上曰: "善矣。" 至均廳給代事, 上曰: "誤矣。 旣減布設均廳, 又給代寺奴婢, 則均廳必敗矣。 聞東宮令書入均廳節目云。 噫! 均役一事, 卽予暮年大政。 然元良生長闕中, 何能知之? 一欲洞諭, 而以予神氣難以如意, 可於明日停書筵, 召均堂, 講論均役節目, 一如講筵文義。" 仍命均役堂上洪鳳漢, 入對于東宮, 諭以永久遵守, 不宜撓改之聖意。

○丁未/諫院
                【正言鄭楺。】
              申前達, 不從。 又達: "徵債有禁, 而西平君
              橈, 爲徵富譯之債, 勒奪家舍、田土、奴僕、器皿, 而猶爲不足, 迫脅督促, 使不支保, 譯官之子婦至於自斃, 其弟嫂相繼縊死。 一債之徵, 兩人倂命, 聽聞駭慘。 國法宜嚴, 請西平君
              橈罷職。 廣州經歷李澤徵素乏地望, 難責賑政, 興陽縣監李漢範、熙川郡守申思民、金溝縣令成晋錫, 俱以不治, 或至連貶, 或肆酗酒, 或事貪鄙, 俱不合字牧之任, 請竝遞罷。" 竝不從, 三守令拿問。 後上問西平君
              橈事於御將洪鳳漢, 鳳漢曰: "果有是事焉。 譯人洪大成受困於債事, 大成之子謂其妻曰, ‘願得君家之分財, 以濟吾急,’ 其妻往請於其父, 父吝不肯與, 妻乃無面歸見, 至於自縊死云矣。" 上曰: "然則此非西平殺之也, 其父吝財, 使其女死, 眞忍人也。" 命於秋曹門外決杖, 罷橈之職。 越一歲抄自斃二女特施恤典, 令減三百兩之債。
地名: 廣州 (京畿道, 府)
年: 1779.0

○御行宮, 上謂守禦使徐命膺曰: "此地形勝, 可謂天險, 而只緣武備之不修, 一遇烟塵之警, 收拾不得, 豈地利之不足歟? 此城, 乃完豐府院君
              李曙所築乎?" 命膺曰: "仁廟甲子始築, 丙寅畢役矣。" 上曰: "周回畿許步?" 命膺曰: "城內則六千二百九十七步, 外則七千二百九十五步。" 上曰: "故相臣閔應洙爲守禦使時, 重修此城, 而撤去石甓, 始爲蓋瓦云, 然否?" 命膺曰: "閔應洙始城役, 尋見遞。 趙觀彬代之, 始訖工, 而賤臣之承命修改也, 撤瓦覆甓矣。" 上曰: "四門扁額, 皆卿所書乎?" 命膺曰: "然。" 上曰: "汗峰城築, 在何時?" 命膺曰: "肅廟癸丑, 守禦使吳始復, 始築;乙酉, 閔鎭厚爲守禦使時, 毁撤;先朝己未, 趙顯命改築矣。" 上曰: "丙子, 虜人登此峰, 放大砲乎?" 命膺曰: "其時砲丸, 至擊行宮殿柱矣。" 上曰: "若登此峰, 則俯瞰城中云。 此處築城, 以防敵人之先據, 誠不可已矣。 南將臺, 乃山城之主峰, 而其爲要害, 甚於汗峰。 故判書閔鎭厚建白築城矣, 中間廢棄。 至先朝壬申, 留守李箕鎭, 又爲筵白, 仍築兩墩臺。 今則無城, 而只有墩臺乎?" 命膺曰: "城則已爲中廢, 只有墩臺, 而一墩可容百人。 此若專力固守, 則於山城, 爲掎角之勢矣。" 上曰: "丙子, 廟堂議論, 欲以一枝兵, 遮絶此路而未果。 仍爲敵人所據, 以至內外斷絶矣。" 命膺曰: "其時, 若以兵守, 則兩南聲援, 可以相通, 而竟爲敵有, 故城中城外消息久阻。 至於無可奈何之境, 有識至今歎惜矣。" 上曰: "溫祚王故城基址尙在乎?" 命膺曰: "高峰峻嶺之上, 尙有石築餘痕矣。" 上曰: "古人云, 地利不如人和。 雖有此天塹之城, 苟無人和, 則何以保守乎? 兵、食兩事, 皆不可偏廢。 而有食然後兵可聚, 而城可守矣。 以丙子時事言之, 李曙預儲一萬餘石, 僅支四十日之糧, 而畢竟城池之不守, 亦由糧餉之不繼。 目今陰雨之備, 非但操練軍兵而已, 蓄糧儲穀之道, 亦不可不另加留意。 見今軍餉之留庫幾何?" 命膺曰: "軍餉糶糴米, 爲二萬五千石, 各穀爲三萬石, 合爲五萬七千石零, 而今皆折米, 不過爲四萬四千石零。 其中一萬五千石, 分給民間。 目今留庫者, 只有二萬九千石零矣。" 上曰: "本營歲入之錢幾何?" 命膺曰: "儲胥所本錢, 爲一萬六千餘兩, 而先朝辛巳年間, 因將臣筵達, 除息貸下於內、外廳, 京營別備錢, 爲二千七百餘兩。 而其外各項所捧, 爲七千餘兩。 一年經費之餘者, 不過爲數千兩矣。" 上曰: "曾聞, 東門外田土, 舊屬司饔院柴場, 孝廟朝守禦使李時昉啓請免稅, 屬之城內民戶, 使之耕種云, 今尙然乎?" 府尹宋煥億曰: "先朝戊午, 府尹沈聖希更爲收稅, 至歲末, 以米一斗, 分給於城內民人矣。" 上曰: "軍餉所儲幾倉?" 命膺曰: "合爲八倉。 而此外亦有稤倉、僧倉、松坡倉三處矣。" 上曰: "所謂稤倉ㆍ僧倉, 亦有所儲之穀, 而其數幾何?" 命膺曰: "掠倉設立之意, 蓋如戶曹、賑恤廳、常平廳之例。 凡諸祭享之需、賑恤之資、夫刷之價, 皆出於此, 而雜穀, 合爲四千餘石。 僧倉則故守禦使李世白, 以空名帖, 經紀穀物, 年年糶糴取耗。 其後築倉儲之, 亦屬軍餉, 而雜穀, 亦不下二千餘石矣。" 上曰: "十室之邑, 亦有忠信。 至於此州, 通計境內戶口, 則可謂萬戶之邑。 地靈、人傑, 本無古今之殊, 亦豈無人才乎? 以丙子時言之, 徐欣男不過私奴, 而當虜兵圍三匝之日, 單身抽出, 能得傳命於三南諸道;孟元賓, 特一閑散, 而聖祖行幸之時, 請獻其馬, 得以無事入城;麗朝之金方慶、趙狷, 皆出於此地, 廣州一府, 足可謂人才之府庫。 近亦有異行奇才之名於鄕黨者乎?" 命膺曰: "臣見本州邑誌, 丙子前有魯恊者, 逢一異人於此地, 能逆覩丙子之亂云。 以此觀之, 世所不知之中, 豈無卓異之才乎?" 上曰: "其時, 昇平府院君
              金瑬、軍官朴震龜, 嘗進一木龜於瑬曰: ‘用此則可當一面’云, 而瑬以爲迃怪, 却之。 蓋震龜以此自況, 而時人不知, 未得收用於丙子, 豈不可惜乎?" 命膺曰: "臣亦聞此言。 蓋亦異人也。" 上曰: "南漢本名日長山, 而國朝中葉以後, 始稱淸凉山, 人以爲, 淸兵來侵之徵云。 此言果有之乎?" 命膺曰: "此是故老相傳之言也。"
地名: 廣州 (京畿道, 府)
年: 1783.0

○下綸音于八道曰: "予於元良初度日, 以开慶志喜之擧, 先行數件蠲恤之政, 仍示諸道停免之意, 彼大小民人等, 尙庶幾知予心之將有待耳。 今日卽予生朝也, 藩閫、牧伯, 率皆奉箋稱賀, 而惟予一心憧憧者吾民, 民之方殿屎, 恫若在己, 安用賀爲? 際玆大臣, 以庭候造公, 畿伯以巡事反面。 分等之狀, 雖甚纖悉, 猶不若面前講確之爲, 最易領略, 竝賜晉對, 特許陳達, 果然有益, 聞所未聞, 其遑急顚連之狀, 宛在我目中。 方秋已然, 明春可知。 嗟! 我畿氓, 何以聊生? 凡所以紓民力而裕民食者, 一一區畫。 其一曰。 新還餉之分數代捧也。 其二曰。 北漢
              平倉、江都大興、臨津
              長山城餉之捧留本邑也。 其三曰。 守摠兩營之諸色軍校等, 納米代錢也。 其四曰。 軍保、奴婢等身布、身貢尤甚邑, 依昨年例停退, 而昨年尤甚邑, 今年之次處。 昨年停退條, 仍令停退也。 其五曰。 沿江拯米之一竝停退也。 其六曰。 推奴徵債及各衙門宮房, 凡係擾民之事, 一切嚴防也。 其七曰。 摠廳還保, 以錢代捧也。 其八曰。 西米所分糶中, 大米之以小米分給, 還作大米者, 除耗收捧也。 其九曰。 廣州、楊根分院, 柴場居民之戶稅大米, 以小米代捧也。 其十曰。 湍、坡、豊、交等大同田所出大米, 以田米代捧也。 其十一曰。 江都禁御留營屬邑軍餉, 以錢代捧。 此末段二條, 無例之事也。 有司之臣, 雖有據法爭執之說, 而不拘常格, 亦許從施。 大抵今年年事, 均被災損, 水田旱田, 無甚彼此。 而尤甚邑稍實面里, 或有勝於之次邑之尤甚處, 餉米納米之代捧, 身布身貢之停退等事。 之次邑之尤甚面里, 一依尤甚例施行之意。 自廟堂, 詳細措辭, 行會該道, 因此而有布及者。 噫! 有民然後有國, 有國然後有還穀、餉米焉。 今之說者, 輒曰: ‘捧糴, 卽小民嗣歲之糧也。 況今畿邑穀簿, 纔經大賑, 在在枵然。 見方留儲多者, 不過千包, 小僅數三百斛。 今焉不捧, 前頭何以排巡分還’云。 此說非無據也。 予則以爲不然。 來後之接濟, 固所當念。 目前之椎剝, 不忍恝視, 新還停退一款, 玆不得不排衆議。 先期頒令, 尤甚邑及之次邑之尤甚面里三分一, 之次邑之次面、里實邑尤甚面里四分一, 之次邑稍實面里、稍實邑之次面里、五分一, 稍實邑、稍實面里六分一。 特許停退, 惟玆停免之敎, 非曰惠也, 秪欲少紓民力, 稍裕民食也。 咨! 我大小民人, 體十行敷心之諭, 念九重察眉之意, 須各安土, 奠厥攸業, 毋或重貽予宵旰之念。"
地名: 廣州 (京畿道, 府)
年: 1785.0

○乙酉/削黜刑曹判書洪良浩、參判洪益弼、參議洪文泳。 刑曹啓言: "尙州幼學黃泰熙, 擊錚原情以爲: ‘曾祖翼再, 曾於戊申之亂, 沫血倡義, 至錄原從勳券矣。 庚戌凶賊道昌之奴萬益招內。’ 渠與其妻母謀道昌時, 廣州細橋黃順天在座參聽。’ 云。 只以前銜之偶同, 雖至被拿, 而尙州之於廣州, 不啻燕越, 且道昌毒斃之日, 卽曾祖自尙州離發之日也。 三月二十日嶺外發行之人, 豈參於三月二十日京獄置毒之謀乎? 八月初五日, 得蒙白脫, 還歸鄕里矣。 其後臺啓忽發, 誤以萬益之招, 謂以玉貞之招, 終至竄配, 丙辰特命宥還, 戊午又有敍用之命, 庚午頒赦時, 首題於蕩滌秩。 而戊午則以蒙放未久請寢, 庚午則混入於他人還收中成命中格。 伏乞資秩職名, 特許追復云矣。 黃泰熙依先朝受敎放送, 所供請上裁。" 敎曰: "近來隄防, 雖曰蕩然, 事關戊申、庚戌獄案, 則其原情, 設令十分信然, 爲法官者, 不可循例捧供。 況此事關係何如? 積年不敢擧論之事, 今日必欲提起, 果是何故? 今番擊錚, 一幷請勿施, 循例捧供啓聞者, 只是三度, 而此原情, 在啓聞中, 而末端亦無一字措辭, 刑堂之意, 認以猥濫之罪, 謂浮於隄防乎? 然則俄筵判堂出擧條申飭之說, 又何其太相反乎? 此等處, 若或泛看, 來頭之弊, 將使戊、乙、丙、丁之逆案, 互相符同, 次第攙及, 擊錚擊皷, 不勝其支當。 刑曹當該堂上, 竝施削黜之典, 少知朝廷有隄防, 本事委折, 不可不詳審處之。 令吏曹禁府, 相考前後文跡, 仍又就議大臣, 令禁府稟處。"
地名: 廣州 (京畿道, 府)
年: 1788.0

○壯勇營, 進《新定鄕軍節目》。
                【節目。 畿甸峽民難支之弊, 有二。 一, 則春間之獵雉也。 貢人輩爲備夏月日供之雉, 受出畿營及饔院公文, 發遣獵雉之軍, 而載率妻子, 出沒村閭, 憑藉討索, 偸竊奪掠, 一番輕過, 如値災荒。 惟我聖上, 深軫此民隱, 貢物獵雉之軍, 特命革罷, 夏月供上之雉, 仍令代封, 而至於臘猪一事, 京而軍門, 外而畿邑, 必也趁臘前十日封進, 而行獵之地, 必於東之砥、楊、加, 西之湍、麻、積等地, 故行獵之軍, 必發山峽居民, 名之曰獵猪驅軍, 而俱是農民, 方當糴逋幷納之際, 又被勞筋之苦。 乃使吏隷火督, 妻子替囚。 甚至環一山而遍行, 積屢旬而窮搜, 蕩析家産, 輾轉流離, 一年二年, 十室九空, 其爲弊, 殆有甚於雉軍。 故昨冬特命道臣, 分付各該邑, 優給驅軍糧資, 使之行獵, 仍令畿營, 自明年爲始, 本道臘猪, 以雉代封。 外此, 京軍門行獵驅軍, 使之劃卽革弊。 蓋此守禦廳屯牙兵, 不過是納米之軍, 視他軍伍, 不啻輕歇, 而況其三司十五哨中, 中哨、三哨, 則中廢而復設, 亦可知其無甚關係。 訓局步軍移屬中部於禁營, 兵曹騎兵移屬幾當於精抄廳, 此古例之可以傍援者。 且其該屯距山最近, 以此民而作此軍, 食此土而應此役, 一以替峽民冬行獵之弊, 一以寓古人兵寓農之意。 守禦屯牙兵三哨換定驅軍, 該廳屯田以餉屯相換, 而牙兵身米及屯稅不足者, 竝令給代。 給代數爻, 開錄于左。 一, 守禦廳十五屯牙兵, 每哨減額二十五名, 作爲本營左、右、後三哨。 蓋此守屯, 或在關東, 或在湖西, 以畿內言之, 本營設屯在於四邑, 而砥平一邑外其餘三邑, 元無屯牙兵名色, 故屯田從便設置, 軍兵推移換定。 廣州則三屯所減屯牙兵, 合爲七十五名, 而俱是奴軍。 且此該邑守禦廳所管軍校外, 無他名色, 實難換代。 上項七十五名, 則以利川所在該廳右部牙兵移額後, 存減之數, 成出冊子, 該廳及畿營, 依此擧行。 一, 今此軍兵三哨內, 一百五十四名砥平, 五十名楊根, 五十名加平, 一百二十七名坡州, 合爲作哨, 被抄軍丁, 則無論其郡保與閑丁, 皆以守禦屯牙兵減額者, 依數換定。 一, 守禦廳以一百二十五名爲一哨, 本營以一百二十七名爲一哨, 故每哨不足, 合爲六名。 以砥平、坡州各二名, 楊根、加平各一名, 以巡營旗手保等歇役, 從便充數。 一, 祝靈山驅軍, 則山之北, 以楊根軍五十名, 砥平
                  山北里軍二十七名, 通融排日, 山之南, 砥平北面軍一哨, 專當擧行。 一, 屯兵, 係是驅軍, 身米、烟役特爲蠲減, 上番則每年一哨, 至月初一日爲始入番, 翌年正月初一日下番, 歲以爲常, 輪回擧行。 一, 屯田土, 則砥平所在守禦廳移屬田土, 除陳荒外, 旱田爲七十結四十五負四朿, 水田爲二十二結九十二負二朿, 該廳收稅時, 每負捧各穀一斗五升, 故民不願耕。 自今每負定以一斗, 則租爲一百五十二石零, 田各穀爲四百六十九石零, 本廳買得賭地租爲十五石零, 本縣北面所在戊戌年戶曹還出稅移屬田土, 除陳荒外, 實田土十一結八十九負四朿, 租二百四十七石零, 依準折六斗作米, 爲九十八石零。 田各穀四百六十九石零內, 九石四斗本色上納, 其餘作錢, 則假令爲六百九十兩零, 合下倉柴場稅錢及山直身錢, 可爲九百三十六兩零。 楊根所在訓鍊都監移屬柴場稅錢、本官移屬火稅錢合四百五十七兩零, 加平郡移屬各樣柴場火田代錢二百四十一兩, 冒耕田土稅條代錢二百二十八兩零, 坊洞冒耕火田減稅中移屬者及戶曹移屬自首加耕田土代錢, 合一百三十八兩零。 以上錢穀, 各自該邑收捧, 趁歲前, 上納本營, 以爲上番軍糧料及資保錢。 一, 祝靈山東西, 皆大村, 或火或斧, 易致赭濯。 所居軍兵中, 各定山直一名, 禁火禁伐, 每年交遞。 龍門山四面, 皆可獵之處, 近處所居軍兵中, 各定山直一名, 禁養。 一, 砥平所在內需司柴場, 今已移屬, 柴場山直二十名, 仍差擧行。 楊根、加平所在柴場, 亦爲定山直禁養。 一, 砥平、加平所在移屬田土免稅減總者, 自該邑修成冊, 報巡營, 粘移戶曹憑考。 一, 長湍、麻田、積城等邑行獵之處, 宜有置軍之擧, 而三邑境內, 旣無可合屯田, 就其傍近坡州設屯置軍, 外軍三哨內, 二哨東峽三邑, 一哨坡州東西抄定, 今已團束, 而坡州
                  雲泉面防營屯田土, 實數爲三十結五十四負六朿, 移屬本營, 量宜定摠。 一, 方山一岡絃巖一洞守護禁養, 依前擧行, 如有犯斫者, 本官照律重勘。 一, 京外五哨哨官, 以有薦出身三人, 無薦出身二人, 自本營另擇擬望, 而京鄕窠間, 二年輪差擧行。】
地名: 廣州 (京畿道, 府)
年: 1798.0

○己卯/刑曹啓言: "卽接廣州府留守移文: ‘京居李姓兩班, 多率奴僕, 下來肆覲站, 私縳本站監官池興麟, 還向京中。 而所率下人, 皆稱刑曹使令, 興麟牢囚典獄, 事係變怪。 所謂李姓兩班, 自本曹, 嚴査照法云。’ 故西部幼學李圭輔捉來推問, 而池興麟傷處看審, 則痕損狼藉。 圭輔蔑法肆虐, 旣皆平問自服, 所當照法嚴繩, 而興麟傷處, 未分死生, 圭輔辜限間嚴囚, 待結末依律重勘。 至於假稱刑隷, 捉囚典獄一款, 圭輔言: ‘借隷憲府捉囚云。’ 故査問於憲府下隷, 則因監察李春英之分付, 押付典獄云矣。 法府下隷之非公幹, 不得推捉, 法意甚嚴。 而鄕民橫侵, 旣係法外, 保授典獄, 尤涉駭然。 請李春英, 令該府拿問處之。" 敎曰: "事未前聞。 圭輔嚴刑取招, 憲隷及假稱刑隷之類, 亦爲刑推取招。 春英, 令該府嚴問捧口招以聞。" 義禁府啓言: "監察李春英口招: ‘渠子與李圭輔爲娚妹間, 拘於顔私, 借送一隷。 果爲押來保授於典獄, 自陷蔑法之科。" 敎曰: "渠家卽三帥(三)
                〔八〕
              閫中一也。 所以訪裔而錄後, 出於感舊念故, 則渠所以持身奉公, 宜倍他人。 職忝風憲, 官是裏行, 行此非法之擧, 名登法曹草記, 其爲痛駭, 別有甚焉。 而觀其爰辭, 稍間於直送外邑, 而該隷則分明越境, 焉逭不能檢戢之罪乎? 汰去放送, 而將家本色守之固, 可令訓局, 傳令勸武, 仍令兵曹內禁衛, 口傳施行, 以爲法則伸而祿亦霑之地。 生踈之監察, 設或昧例犯科, 爲長官者, 修明府務於未然, 則無於古之駭擧, 豈在於御史裏行之列乎? 都憲罷職。 雖間於長官, 不職惟均, 憲府諸臺, 遞差。"
地名: 廣州 (京畿道, 府)
年: 1802.0

○備局言: "壯勇營撤罷後, 錢、穀、木、布、屯土、軍器、公廨, 區處移屬, 軍兵接濟、戶曹ㆍ內司各衙門奴貢給代措處之方, 各具別單以入。"
                【錢、穀、木、布區處別單, 各項米合二萬三百六十三石, 屬之惠廳, 各項米合六千八百二十三石, 屬之戶曹。 各項太合二千一百六十六石, 屬之惠廳, 各項太合二千六百九十二石, 屬之戶曹。 各項木合二百十五同, 屬之惠廳, 各項木合二百四十同, 屬之戶曹, 各項木合四同, 屬之兵曹, 各項木合二十四同, 屬之訓局。 各項木合二十二同, 屬之禁營, 木八同, 屬之御營, 木二十同, 屬之嶺南。 各項布合二十四同, 屬之戶曹, 各項布合十五同, 屬之兵曹。 各項錢合四千六百兩, 屬之惠廳, 各項錢合二千一百五十五兩, 屬之戶曹, 各項錢合四百五十三兩, 屬之禁營, 各項錢合三百十三兩, 屬之御營, 錢四十四兩, 屬之軍器寺, 各項錢合二千八百八十八兩, 屬之兵曹, 各項錢合一千八百兩, 屬之京畿, 各項錢合一萬四千六百七兩, 屬之海西, 各項錢合六萬五千九百三十八兩, 屬之關西, 各項錢合一萬六千二百十三兩, 屬之湖南, 各項錢合七千六百七十兩, 屬之嶺南, 各項錢合九千六百七十九兩, 屬之湖西, 錢三千兩, 屬之關東, 錢一千兩, 屬之關北, 錢九千兩, 屬之廣州。 別庫所管及餉色還穀仍分, 取耗秩, 各項租合六萬三千六百十五石, 小米一百十一石, 屬之京畿。 各項小米合一萬四千石, 屬之關西, 小米九百石, 屬之海西, 大、小米合一千一百九十四石, 屬之湖西, 各項米合二百八十六石, 屬之湖南, 米四千石, 屬之嶺南, 各項米合三千五百石, 屬之關東。 拜峯米二千七百石、租二千石, 鷺梁還米一千二十石, 古城還米一千石、租三千二百二十八石, 屬之各該鎭。 屯土區處秩, 扶安屯、古阜屯、固城屯、金海屯、昌原屯、橫城屯、洪州屯屬之廣州, 於支屯屬之御營, 振威屯、陰竹屯、漣川屯、始興屯屬之均廳。 鳳山屯、黃州屯、甕津屯、安州屯、傳川屯、長興屯、定州屯、振威屯、高陽屯、金浦屯、砥平屯、楊根屯、加平屯、箭串菜田稅、興德洞圃田稅、桃渚洞圃田稅、鷰谷寺白紙, 屬之內司。 水原屯、安山屯、始興屯、龍仁屯, 屬之水原府。 長淵屯、廣州屯、嘉山屯、古城屯、永柔屯、公州屯、伊川屯、龍岡屯、陰竹屯、坡州屯屬之均廳。 果川屯屬之鷺梁鎭, 拜峯屯屬之該牧官。 外別庫所管柳川、平山、信川屯稅, 長水寺稅修城庫所管大有屯, 賭地租, 莞千庫所管火巢內稅, 連山屯稅, 平薪屯稅穀, 牙兵收布七百同, 以上本是五營所管, 仍屬之水原府。】
地名: 廣州 (京畿道, 府)
年: 1809.0

○命孝子廣州士人李榮、烈女陽城士人權斗容妻李氏、廣州私婢荐分旌閭, 忠臣咸陽
              鄭胤獻贈職, 孝子廣州士人朴師中、咸陽
              禹廷呂及其侄義孫ㆍ敬孫、烈女海州故學生張宗甲妻元氏給復。 禮曹以各道御史別單, 覆啓請之也。
地名: 廣州 (京畿道, 府)
年: 1822.0

○禮曹以各式年京外忠、孝、烈、狀報政府, 分等抄啓。 忠臣旌閭秩。
                【京居贈參議李士珪, 丁丑虜亂扈從沁都, 殉節者也。】
              孝子旌閭秩。
                【京居故通德郞兪彦淳, 故郡守鄭維, 故士人李堂九, 故折衝宋奎輝, 開城府故士人秦景舜、梁濟均, 忠原故童蒙洪此奇, 永同故士人金良榘, 藍浦故通德郞李基周, 全州故郡守李汝忠, 扶安故士人金履孝, 迎日故士人金仁學, 三陟故學生洪啓夏, 平壤故參奉金宗澤, 咸興故學生李益孫, 富寧武人鄭彭重, 安邊故士人金彦濟。】
              孝女旌閭秩。
                【京居故學生李維妻金氏, 楚山故士人尹基顯妻金氏。】
              孝婦旌閭秩。
                【溫陽故士人李培夏妻南氏, 江界無役宋泰文妻申姓。】
              烈女旌閭秩。
                【京居故學生尹致準妻林氏, 故學生黃奎鈾妻許氏, 故進士權賚妻李氏, 故僉正李秉淳妻金氏, 故學生朴齊衡妻李氏, 故折衝皮尙一妻尹氏, 故學生林日淳妻尹氏, 故學生趙漢錫妻權氏, 贈參議李士珪妻李氏, 故將仕郞安國均妻李氏, 故折衝金順孫妻金氏, 故吏姜寬得妻方姓, 開城府故士人金履瑞妻梁氏, 故士人玄錫祺妻金氏, 廣州府故學生金致彦妻趙氏, 江華府故劉義泰妻河氏, 木川故通德郞金義淵妻李氏, 淸州故士人李集璜妻李氏, 靑陽故良人李重馥妻金姓, 稷山故良人李士玉妻白姓, 全州故士人宋規煥妻安氏, 玉果故良人金夢愛妻金姓, 錦山故士人朴希默妻金氏, 光州故士人崔弘淳妻申氏, 淸道故士人李宅俊妻郭氏, 蔚山故學生許塾妻李氏, 山淸故士人閔百祿妻盧氏, 河東故士人崔浩妻金氏, 其女兄故士人金尙讃妻金氏, 寧海良人金文在妻私婢一烈, 襄陽故士人鄭用觀妻申氏, 三陟故良人崔明倫妻朴姓, 原州故通德郞朴東肇妻李氏, 洪川故士人許殷洙妻李氏, 長淵故士人金在重妻李氏, 載寧幼學康彛根妻李氏, 平壤故士人張禮維妻李氏, 館軍朴允建妻朱姓, 殷山故士人李再倜妻金氏, 成川故良人李廷沃妻趙姓, 德源故武人南允福妻李氏, 咸興故士人朴尙駱妻金氏。】
              孝子贈職秩。
                【京居故進士金善民, 任㠎。 故通德郞申晧, 開城府故士人金彦璋, 公州故士人閔鎭運, 木川故通德郞金義淵, 〈天〉安故同知李大亨, 淸州故通德郞李尙復, 扶餘故士人黃載謙, 全州故別將金養直, 故士人金亨福, 光州故士人金光儁, 其弟故士人光源, 永川故士人李時復, 淸道故士人李宅俊, 寧越故學生嚴健中, 橫城故幼學申昅, 其弟故同知
                    
                  , 谷山故士人韓錫龜。】
地名: 廣州 (京畿道, 府)
年: 1862.0

○義禁府啓言: "擊錚人廣州私奴弼孫, 爲其上典閔恒烈伸雪事, 請姑置之。" 命特令復其官爵。
地名: 驪州 (京畿道, 牧)
年: 1469.0

○壬寅/上黨君
              韓明澮啓曰: "臣聞諸司奴子, 多有彫弊, 付外案而居京者頗多, 請刷給。" 領議政洪允成啓曰: "諸司胥徒鮮少, 所納外貢, 未能錄重記, 故諸邑貢吏, 久留京師, 其弊不小。 請建胥徒興屬之條, 令諸道歲貢。" 都承旨權瑊啓曰: "今革諸道察訪, 而置驛丞。 大抵察訪, 雖庸劣者, 皆體上意, 今乃革之, 諸驛彫殘殆甚。 請令諸道都事, 職帶察訪, 俾專檢察, 且諸驛殘弊之由, 及阜盛條件, 令訪問驛吏以啓。 今陞驪興府爲牧, 以堂上爲牧使, 又置判官, 英陵祭時, 令牧使、判官、敎授及英陵參奉爲執事, 有餘。 請依齊、厚陵例, 預降香祝, 令驪州官致祭。 且光陵之路, 唯雙樹一驛, 英陵之路, 唯定安、阿川二驛, 請兩陵執事, 勿令乘驛路, 以蘇驛路。" 命注書, 議諸政丞。 政丞等啓: "兩陵執事勿乘傳, 英陵預降香祝事, 請依啓。"
地名: 驪州 (京畿道, 牧)
年: 1474.0

○傳旨刑曹: "放典獄廳直定役李仁春、律學廳直定役孟有才ㆍ韓內隱山ㆍ朴得金ㆍ朴乙生ㆍ崔豆乙萬ㆍ金自新ㆍ金今同ㆍ仁萬ㆍ姜自山ㆍ宋云山ㆍ趙巨乙吾未ㆍ金今音勿ㆍ全未同ㆍ全珍ㆍ李元吉ㆍ張赤擧烟ㆍ金守山ㆍ孔哲山ㆍ金義ㆍ孔石伊ㆍ朱山ㆍ李莫同、藥房徒年定役金貴全、刑曹皂隷定役韓承重、驪州充軍洪今生、月串充軍李仲山、井浦充軍北間ㆍ白山ㆍ金敬、 坡州徒年定役李叔武ㆍ李次仲、漣川徒年定役任址、坡州充軍崔山、海州永屬僧學空、鳳山充軍姜牛叱ㆍ同徒年定役宋自貞ㆍ付處田吉甫、瓮津充軍李祐、信川充軍金尙勇ㆍ羅叔明、吾叉浦充軍金南守ㆍ徐孟孫ㆍ金致和ㆍ金誌、遂安充軍韓孝順、長淵徒年定役張末生、龍媒梁充軍李同ㆍ李末同、許沙浦充軍金孝榮ㆍ金孝元、瑞興充軍崔植、廣巖梁充軍金孝民ㆍ金上佐、黃州充軍李永山、海州充軍崔莫同ㆍ金尙、江陵烽火干定役安好之、昌城流金仲珍、渭源充軍田萬ㆍ官奴定屬李春今ㆍ定役李守知、肅川定役朴山、中和定屬金巨勿ㆍ宋石柱、龍川定役婢召史、義州定役金嚴同ㆍ金莫同ㆍ黃有丁ㆍ李卵同ㆍ定屬石山、熙川流朴波迴、龍崗定役吳敏正ㆍ僧義公、龜城充軍方玉仇知、寧邊充軍金義文ㆍ李自義ㆍ得夫ㆍ權永通ㆍ金丁ㆍ全以善ㆍ付處李念佛、江界流小莫同、鐵山充軍崔仲文、蔚山充軍朴元進、唐津充軍鄭仁和、昆陽充軍僧學官、寧海充軍文玉同ㆍ朴永山ㆍ李善同ㆍ郭石同ㆍ李壽生、咸昌定役行眞僧戒守、長鬐充軍姜處賓、泗川充軍金自溫、丑山浦充軍朴潤德、固城流今音同、珍島流琴永、泰仁充軍姜自延、突山浦充軍白宗、扶安永屬良女繼石、珍島永屬今音同、萬頃永屬婢永非、黔毛浦充軍崔閏正、羣山浦充軍金同叱三、旌義定役韓仇叱金ㆍ韓恠祿ㆍ韓恠中、康津流金鼎鉉、永興定役嚴守明、穩城定役朴春生ㆍ韓永實ㆍ姜乙巳ㆍ朴德金ㆍ申自平ㆍ崔田己ㆍ朴元忠。"
地名: 驪州 (京畿道, 牧)
年: 1476.0

○捕盜將李陽生自忠州來復命曰: "忠州、陰竹、竹山之境愁里山、驪州
              剛金山等處, 賊徒屯聚甚衆, 臣等勢弱且無甲胄, 鋒不可當, 但捕十人, 分囚忠、驪二州。 臣等在彼聞賊火民家入, 射傷數人, 所過原州、砥平之間, 民不聊生。 臣亦庶幾爲賊所刺, 賴任得昌僅脫, 此賊率皆權聰奴也。" 命召權聰, 傳曰: "卿之奴奸(究)
                〔宄〕
              如此, 何以不禁?" 聰對曰: "固有之, 臣亦嚴禁, 然逃匿不見, 且非臣之奴者, 亦稱臣奴, 若盡捕以鞫, 可辨矣。" 傳曰: "豈不能制其奴? 須盡心密捕, 以除民害。" 尋御宣政殿, 引見李陽生, 敎曰: "年前野人寇理山, 不若此盜之攻殺也, 況以吾民害吾民, 尤可憎也。 搜捕之方, 何以則得宜?" 都承旨玄碩圭啓曰: "李陽生言: ‘忠淸道守令置警守於要路以備盜。 然賊計兇狡, 先自知之, 雖置警守, 何益? 且把守者廢農, 亦可慮也。’ 亟罷警守, 從便追捕, 何如?" 上曰: "卿言甚是。 其令罷去。" 陽生歷陳群盜橫熾之狀, 仍啓曰: "剛金山卽權聰親墓所在, 聰之奴居其側者, 無慮數百, 依山結幕, 不耕不織, 晝獵夜寇, 一聞搜捕, 輒匿山中。 今橫熾之賊, 皆此徒也。" 碩圭曰: "臣意聰亦不得辭其責。 聞聰常以脯與布貨酷徵於奴, 無以應之, 常刦掠以塞其求。 聰佯爲不知而受之, 其與世所謂窩主者, 何以異哉?" 上曰: "縱其奴使爲盜, 聰過矣。 但以戚里之人, 姑容之, 後若如是, 罪實難原。 其以是敎之。"